عيد الاضحى او العيد الكبير هو عيد من الاعياد المهمة عند المسلمين. بيكون اليوم العاشر من شهر ذى الحجه بالتقويم الهجرى و بعد يوم عرفه ( وقفة عرفه) اللى من اهم مناسك الحج عند المسلمين .يوم العيد و التلت ايام اللى بعده بتتسمى ايام النحر و ايام التشريق و بيقضيها الحجاج المسلمين فى منى و بيرموا فيها الجمرات. بيبدأ العيد بصلاة العيد. العيد ده مرتبط بالدبح خرفان او مواشى تانيه , عشان بيعتبره المسلمين اليوم اللى طلب فيه الله من النبى ابراهيم انه يدبح ابنه اسماعيل كاختبار له , بس ربنا بعتله خروف عشان يفديه بيه , و عشان كده المسلمين فى ذكرى اليوم ده بيدبحوا خرفان او مواشى تانيه و بيوزعوا جزء من اللحمه على الفقرا. عيد الاضحى فى مصر معروف باسم العيد الكبير و من مظاهره فى مصر صلاة العيد و تكبيرات العيد و دبح الخرفان و اكلها و توزيع جزء من لحمها على الفقرا، و زيارة الترب و دى عاده مصريه قديمه , و توزيع العيديه على الاطفال و لبس الهدوم الجديده و الخروج للفسحه و زيارة القرايب و الاهل. عيد الفطر (العيد الصغير) فيه فايلات فى تصانيف ويكيميديا كومونز عن: عيد الاضحى الصفحه دى فيها تقاوى مقاله, و انت ممكن تساعد ويكيپيديا مصرى علشان تكبرها.